שמחה רוטמן

שמחה דן רוטמן (נולד ב־13 באוגוסט 1980, א' באלול ה'תש"מ) הוא חבר הכנסת מטעם מפלגת האיחוד הלאומי בסיעת הציונות הדתית ויושב ראש ועדת החוקה, חוק ומשפט. רוטמן הוא עורך דין ישראלי, פעיל ציבורי ופובליציסט, ממייסדי התנועה למשילות ודמוקרטיה והיועץ המשפטי שלה עד שנבחר לכנסת העשרים וארבע ב-2021. רוטמן נולד וגדל בבני ברק למשפחה דתית לאומית בעלת זיקה לפא"י. למד בתלמוד תורה "רזי לי" של החינוך העצמאי ובישיבה התיכונית מקור חיים, בתקופה שבה שכנה בירושלים. לאחר מכן למד זמן קצר בישיבת ההסדר כרם ביבנה ובישיבת תורת החיים, בתקופה שבה עוד שכנה בנוה דקלים. קיבל פטור משירות צבאי על רקע רפואי, התנדב לצה"ל ושירת 13 חודשים כמש"ק דת בבית הספר להנדסה צבאית. לאחר נישואיו למד תואר ראשון במשפטים באוניברסיטת בר-אילן. בשנת 2012 השלים תואר שני במשפט ציבורי בתוכנית משותפת לאוניברסיטת תל אביב ואוניברסיטת נורת'ווסטרן בשיקגו. התמחה במחלקת ייעוץ וחקיקה במשרד המשפטים תחת אורית קורן, ועבד כשנה ברשם העמותות. בהמשך הקים משרד עורכי דין שעבד בשיתוף עם עורכי הדין לב ובינה, ועבד כשנה בתחום זכויות נפגעי טרור עם עו"ד זאב דסברג. השתתף בכתיבת העתירה נגד שחרור המחבלים בעסקת שליט. רוטמן היה חבר בבית הדין המשמעתי של לשכת עורכי הדין. במאי 2020 ייצג את שר המשפטים, אמיר אוחנה, בעתירה לבג"ץ שדנה בהארכת כהונתו של ממלא מקום פרקליט המדינה דן אלדד. ערך מורחב – התנועה למשילות ודמוקרטיה בשנת 2013, כשנה לאחר פתיחת משרדו, הקים רוטמן עם יהודה עמרני את התנועה למשילות ודמוקרטיה ועד 2021 היה גם היועץ המשפטי שלה. במסגרת עבודתו בתנועה פעל בתחום הייעוץ המשפטי לנבחרי ציבור וגופים ציבוריים, פרסם מחקרי מדיניות משפטית וניירות עמדה, וייצג את העמותה בבג"ץ. קידם יוזמות שחלקן אף הפכו להצעות חוק, דוגמת הצהרת הון לשופטים וקצינים בכירים, מינוי יועצים משפטיים במשרדי ממשלה כמשרות אמון, שינוי שיטת הסניוריטי, התנגדות לפרשנות המרחיבה של עבירת הפרת אמונים ועוד. רוטמן ייצג את המועצה האזורית מטה בנימין בנושא חוק ההסדרה. במסגרת פעילותו בתנועה פרסם רוטמן בקביעות טורי דעה ופרשנות בעיתון ישראל היום. כן פרסם מאמרים גם בכלי תקשורת שונים. מחזיק פרופיל טוויטר שאחריו עוקבים כ־65,000 איש (נכון לינואר 2023). בשנת 2020 נבחר לרשימת "100 המשפיעים" של העיתון TheMarker. בבחירות לכנסת העשרים וארבע הוצב רוטמן במקום הרביעי ברשימת הציונות הדתית, מטעם מפלגת האיחוד הלאומי – תקומה. הוא נבחר לכנסת העשרים וארבע, אשר החלה לפעול ב-6 באפריל 2021. באוגוסט 2021 נבחר לחבר בוועדה למינוי שופטים. בבחירות המקדימות במפלגת הציונות הדתית ב-2022 (לקראת הבחירות לכנסת העשרים וחמש) זכה במקום השלישי. הוא הוצב במקום השישי בריצה משותפת עם מפלגת עוצמה יהודית, ונבחר שוב לכנסת. בדצמבר 2022, לקראת השבעת הממשלה ה-37, הביע רוטמן את תמיכתו בתיקון לחוק איסור הפליה במוצרים, בשירותים ובכניסה למקומות בידור ולמקומות ציבוריים שיאפשר לבעל עסק להימנע מלהעניק שירות אשר נוגד את אמונתו הדתית, כאשר השירות זמין בעסק אחר. לדבריו, החוק הנוכחי מאפשר "הטרלות פוליטיות" של בעלי עסק על ידי בעלי עניין שונים. עוד ציין כי הוא מברך את הודעתם של בנקים וחברות שהם דוחים אפליה, ומתנגד לכפייה על אמנים להופיע ביהודה ושומרון, אם הדבר נוגד את אמונתם. ב-4 בינואר 2023 נבחר רוטמן לשמש יושב ראש ועדת החוקה, חוק ומשפט בכנסת ה-25. בחודשים הראשונים שלאחר השבעת הכנסת העשרים וחמש וכינוס הוועדה, הוביל רוטמן את הצעות החוק לרפורמה במערכת המשפט. במהלך הדיונים בוועדת החוקה, התפתחו עימותים בין רוטמן לבין חברי האופוזיציה והיועץ המשפטי של הוועדה, והועלו טענות לגבי התנהלותו של רוטמן, בייחוד בעניין השתקת הדוברים. ב-13 בפברואר אישרה ועדת החוקה לקריאה ראשונה את ההצעות לתיקונים בחוק יסוד: השפיטה ובחוק בתי המשפט, שקובעים את ההרכב החדש של הוועדה לבחירת שופטים וכן את האיסור שיוטל על בית המשפט העליון לפסול חוקי יסוד, וזאת לאחר ישיבה סוערת. ב-27 במרץ אישרה ועדת החוקה את הצעת החוק לשינוי הרכב הוועדה לבחירת שופטים לקריאה שנייה ושלישית, תוך כדי מחאה מצד האופוזיציה. ביוני, בעת ביקור בניו יורק, מפגינים ליוו את רוטמן בקריאות "בושה", עד שחטף מגאפון מידיה של מפגינה, אשר הגישה נגדו תלונה משטרתית. ב-19 ביולי 2023 אישרה ועדת החוקה את הצעת החוק לביטול עילת הסבירות לקריאה שנייה ושלישית. החוק אושר בכנסת, אך בוטל בעקבות עתירה לבג"ץ. בספטמבר 2022 הגיש רוטמן תביעת דיבה[דרושה הבהרה] כנגד העיתון ג'רוזלם פוסט בסך של 280,000 ש"ח. בנובמבר 2023 הגיש תביעת דיבה נגד גיא פלג, חדשות 12 וששה נתבעים נוספים, לפיצוי בסכום כולל של 1,091,300 ש"ח, בטענה שהציגו בצורה מסולפת דברים שאמר בדיון סגור עם נציגי השב"כ ומשרד המשפטים. רוטמן נשוי לחנה, חוקרת במכון המחקר ממרי, ואב לחמישה. רוטמן מתגורר בפני קדם שבתחומי המועצה האזורית גוש עציון. ב-2015 הוציא המנהל האזרחי צווי הריסה לביתו של רוטמן יחד עם בתים אחרים במקום שהוקם כמאחז. בשל הליכי ההסדרה במקום הצו לא נאכף, ולאחר אישור התב"ע למקום ב־2023 הוגשו עבור בתים אלו היתרי בנייה להכשרה בדיעבד. באוקטובר 2021, בעקבות המהומות בלוד עבר להתגורר בלוד למשך כתשעה חודשים. אחיו הוא הרב ברוך נתן רוטמן, ר"מ בישיבת נתיבות חכמה. גיסו הוא הרב מתניה אריאל, ראש הישיבה הקטנה דרך חיים (גמזו) שבשעלבים. שמחה רוטמן, מפלגת בג"ץ - כיצד כבשו המשפטנים את השלטון בישראל, הוצאת סלע מאיר, 2019. שמחה רוטמן, למה שהעם יבחר את השופטים? המדריך לרפורמה, הוצאת סלע מאיר, 2023. שמחה רוטמן, באתר הכנסת שמחה רוטמן, ברשת החברתית פייסבוק שמחה רוטמן, ברשת החברתית אקס (טוויטר) שמחה רוטמן, ביישום טלגרם שמחה רוטמן, סרטונים בערוץ היוטיוב שמחה רוטמן, באתר כנסת פתוחה שמחה רוטמן, באתר ישראל היום עו"ד שמחה רוטמן, באתר ערוץ 7 שמחה רוטמן, באתר מידה שמחה רוטמן, באתר 103fm העם אמר את דברו, באתר ערוץ 7, 19 באוגוסט 2013 שמחה רוטמן, ‏הטשטוש של מגילת העצמאות והאמירה של חוק הלאום, בעיתון מקור ראשון, 2 בספטמבר 2018 ראיונות אלה לוי-וינריב, ‏"נתניהו אשם במצבו. כשמערכת המשפט עזרה לו להיפטר מיריבים, הוא זרם וחיזק אותה", באתר גלובס, 18 בינואר 2020 שלמה פיוטרקובסקי, ‏האיש שרוצה לשים סוף למשילות בג"ץ, בעיתון מקור ראשון, 3 במרץ 2020 אסף משניות, "רוצה להיות זה שמכבה את האור על הוועדה למינוי שופטים", באתר ערוץ 7, 25 בפברואר 2021 תומר אביטל, יום עם שמחה רוטמן: "נפגשתי עם מועמדים לעליון בדירות מסתור - כי חיות לא מרשה", באתר "שקוף", 13 בדצמבר 2021 טובה צימוקי, רוטמן נגד היועמ"שית: "אם היא לא מסוגלת לייצג את הממשלה, ראוי שתתפטר", באתר ynet, 7 בינואר 2023 מורן אזולאי, "השבר בחברה הישראלית? העובדה שלא תיקנו את מערכת המשפט". ח"כ רוטמן בין הרפורמה לטבח | ריאיון מיוחד, באתר ynet, 11 באפריל 2024 ציוץ של שמחה רוטמן - Simcha Rothman ברשת החברתית אקס (טוויטר), 2 במאי 2022 ימין ושמאל זה לא מספיק, סרטון בערוץ "המסלול האקדמי המכללה למינהל", באתר יוטיוב, 15 בפברואר 2021 ציוץ של אבישי גרינצייג ברשת החברתית אקס (טוויטר), 31 באוקטובר 2022 מחזור 6 - תשע"ב, באתר תוכנית תל אביב - נורת'ווסטרן הפקולטה למשפטים ע"ש בוכמן אוניברסיטת תל אביב. אתר רוטמן-לב-בינה. שלמה פיוטרקובסקי, ‏האיש שרוצה לשים סוף למשילות בג"ץ, בעיתון מקור ראשון, 3 במרץ 2020 אבישי גרינצייג, ‏אוחנה נגד מזוז: פסול עצמך מלדון בעניין מינוי פרקליט מדינה, באתר גלובס, 1 במאי 2020 התנועה למשילות ודמוקרטיה מברכת את עורך־דין שמחה רוטמן, בעמוד הפייסבוק של התנועה למשילות ודמוקרטיה, 27 בינואר 2021 עורך־דין זאב לב היועץ המשפטי החדש שלנו, בעמוד הפייסבוק של התנועה למשילות ודמוקרטיה, 29 בינואר 2021 בג"ץ 8485/20 התנועה למשילות ודמוקרטיה נ' נציב שירות המדינה דניאל הרשקוביץ ואחרים, ניתן ב־11 בינואר 2021 בג"ץ 8684/20 התנועה למשילות ודמוקרטיה נ' שר המשפטים ואחרים, ניתן ב־27 בדצמבר 2020 בג"ץ 5834/20 התנועה למשילות ודמוקרטיה נ' שר המשפטים ואחרים, ניתן ב־23 בדצמבר 2020 בג"ץ 6064/17 התנועה למשילות ודמוקרטיה נ' היועץ המשפטי לממשלה, ניתן ב־2 ביולי 2018 בג"ץ 6022/17 התנועה למשילות ודמוקרטיה נ' נשיאת בית המשפט העליון, ניתן ב־2 באוקטובר 2017 בג"ץ 1004/15 התנועה למשילות ודמוקרטיה נ' השר לבטחון פנים, ניתן ב־1 באפריל 2015 בג"ץ 1308/17 .עיריית סלואד נ' הכנסת, ניתן ב־9 ביוני 2020 רוית הכט, מלחמת חורמה במערכת המשפט, באתר TheMarker‏, 27 באוגוסט 2020 ערוץ 7, הוגשה רשימת "הציונות הדתית", נעם ועוצמה יהודית: סמוטריץ' מוביל, בן גביר במקום השלישי, באתר ערוץ 7, 4 בפברואר 2021 חזקי ברוך, הפסד לליכוד: אפרת רייטן ושמחה רוטמן הם נציגי הכנסת בוועדה לבחירת שופטים, באתר ערוץ 7, 4 באוגוסט 2021 חה"כ שמחה רוטמן בראיון לעמליה דואק על אפליה על רקע אמונה דתית, ערוץ 12 (25.12.22), סרטון בערוץ "MK Simcha Rothman", באתר יוטיוב (אורך: 05:05) פוסט של שמחה רוטמן ברשת החברתית פייסבוק, 27 בדצמבר 2022 ח"כ שמחה רוטמן נבחר פה אחד לעמוד בראשות ועדת החוקה, באתר הכנסת, ‏4 בינואר 2023. סיון חילאי, יועמ"שית הכנסת נגד רוטמן, שתקף את נציגת בתי המשפט: "השתקה, פוגע בכנסת", באתר ynet, 21 בספטמבר 2023 היועץ המשפטי בוועדת החוקה רצה להשלים את דבריו, רוטמן: "יש גם את יום ראשון", באתר ‏מאקו‏, 1 בפברואר 2023. ניצן שפיר, ‏ח"כ רוטמן נגד היועץ המשפטי של ועדת החוקה: חוות-הדעת מוטה, באתר גלובס, 30 בינואר 2023. צפו: רוטמן הוציא את חברי הכנסת בזה אחר זה לאחר עימות בוועדה, סרטון בערוץ "ערוץ 7", באתר יוטיוב (אורך: 18:40). דפנה ליאל, ‏עימות בוועדת החוקה: רוטמן נזף ביועמ"ש הוועדה, ח"כים זעמו והוצאו, באתר ‏מאקו‏, 18 בינואר 2023. סיון חילאי, מורן אזולאי, טובה צימוקי, "דיקטטורה, רוטמן בריון": סערה בוועדת חוקה, נתניהו יכנס את ראשי הקואליציה, באתר ynet, 26 במרץ 2023. יובל אראל, ‏סערה חריגה בוועדת החוקה: חברי האופוזיציה הוצאו מהדיון, באתר ‏מאקו‏, 13 בפברואר 2023. למרות שנתניהו צפוי לעצור את החקיקה: ועדת החוקה אישרה את החוק לשינוי הרכב הוועדה לבחירת שופטים, באתר ‏מאקו‏, 27 במרץ 2023. רענן בן צור, ח"כ רוטמן תועד חוטף מגפון ממפגינה בניו יורק, באתר ynet, 3 ביוני 2023 יהושע בריינר, רוטמן חטף בכוח מגפון ממפגינה בניו יורק; היא התלוננה במשטרה המקומית, באתר הארץ, 3 ביוני 2023 סיון חילאי, ביטול עילת הסבירות אושר בוועדה לקריאה שנייה ושלישית, באתר ynet, 19 ביולי 2023 280 אלף ש"ח: שמחה רוטמן הגיש תביעת לשון הרע נגד עיתון הג'רוזלם פוסט, באתר ערוץ 7, 11 בספטמבר 2022 וואלה! ברנז'ה‏, מאיומים למעשים: שמחה רוטמן לוקח את גיא פלג ו"דם החיילים" לביהמ"ש, באתר וואלה, 9 בנובמבר 2023 ;ת"א (י-ם) 19925-11-23 שמחה רוטמן נגד גיא פלג ואחרים תני גולדשטיין, המאחז של ח"כ רוטמן הוכשר באופן חלקי, באתר זמן ישראל, 21 במרץ 2023 תני גולדשטיין, ח"כ רוטמן גר בבית שהוצא לו צו הריסה לפני 8 שנים, באתר זמן ישראל, 23 במרץ 2023 ציוץ של שמחה רוטמן - Simcha Rothman ברשת החברתית אקס (טוויטר), 1 בנובמבר 2021 ציוץ של ChanaRuRo ברשת החברתית אקס (טוויטר), 20 ביולי 2022 10 דברים שלא ידעתם על שמחה רוטמן: למד בחינוך החרדי והכיר את אשתו בפורומים של כיפה, באתר כיפה, 23 במרץ 2023